**Progresivni metal** ili  **progressive metal** podvrsta je heavy metala. Ova glazbena podvrsta je ogranak izvornog heavy metala, nastala pod utjecajem progresivnog rocka. Osobine ovog podžanra su duge instrumentalne dionice, poliritmičnost i slojevita struktura skladbe.

Povijest
--------

Korijeni progresivnog metala se mogu naći u glazbenim rock skupinama kasnih šezdesetih do sredine sedamdesetih godina poput sastava Yes, Pink Floyd, Jethro Tull, King Crimson, Genesis, rani Queen i Rush. Glazbene skupine, poput sastava Rainbow, imale su mnoge osobine progresivnog metala. Međutim, progresivni metal nije se razvio kao poseban glazbeni stil, sve do sredine osamdesetih. Žanr počinje nastajati u drugoj polovici 1980-ih u SAD-u. Očituje se u glazbenom istraživanju američkih skupina Fates Warning, Queensrÿche i Dream Theater, koji uzimaju elemente progresivnog rocka – u prvom redu instrumentalizaciju i kompozicijsku strukturu pjesama - i spajaju ih sa glazbenim stilom skupina engleskog "Novog vala britanskog heavy metala", te sa žestokim stilom Metallice i Megadetha.

Navedeni sastavi, začetnici stila, u žanrovskom smislu bliski su stilu iz kojeg se razvio i američki power metal. I u glazbenom smislu power metal i progresivni metal dosta su slični; te je razlikovanje kod nekih albuma i sastava u tom smislu otežano. Oba podžanra se služe melodičnim elementima, s naglaskom na instrumentalnu virtuoznost.

Progressive metal dolazi najviše dolazi do izražaja početkom devedesetih, osobito u djelovanju sastava Dream Theater, koji je najpoznatiji predstavnik žanra.
Elemente progressive metala može se pronaći u glazbi mnogih ostalih metal skupina, raznih podvrsta metala. Kao primjer stapanja žanrova je švedska skupina Opeth, koja je žanrovski usmjerena na doom/death stil sa izraženim elementima progresivnog metala.

Gitarske duge solo dionice i izmjene ritma u svakoj skladbi, svojstvene su mnogim glazbenicima koji izvode složeniji i svirački zahtjevniji metal. Ipak, sastavi koji su stilski oprijedjeljeni prema progresivnom metalu, posebnu pozornost i osobit značaj pridaju složenim istančanim instrumentalnim dionicama.

Najznačajniji albumi
--------------------

* *Awaken the Guardian* - Fates Warning
* *Operation: Mindcrime* - Queensrÿche
* *Images and Words*
* *Metropolis Pt. 2: Scenes from a Memory* - Dream Theater
* *The Divine Wings of Tragedy* - Symphony X

Literatura
----------

* *Pojmovnik popularne glazbe*, Zlatko Gall, Šareni dućan Koprivnica, 2001. ISBN 953-6683-09-1
* *Encyclopedia of Heavy Metal*, Daniel Bukszpan, Barnes & Noble Publishing, Inc. NY, 2003. ISBN 0-7607-4218-9

Izvori
------

1. 1 2 3  progarchives.com preuzeto 11. srpnja 2010. Kao autor teksta naveden je MikeEnRegalia

Vanjske veze
------------

***Progresivni metal*** na Wikimedijinoj ostavi

* Progmetalempire.com Arhivirano 2009-05-23 na Wayback Machine-u Hrvatski portal o progresivnom metalu

| * p
* r
* u
Heavy metal |
| --- |
| Black metal - Death metal - Doom metal - Folk metal - Glam metal - Gothic metal - Groove metal - Heavy metal - Industrial metal - Nu metal - Post-metal - Power metal - Progresivni metal - Speed metal - Symphonic metal - Thrash metal - Viking metal |